bse (file)
కొన్ని మెరుపులు–మరికొన్ని మరకలు!
ముంబై, నవంబరు 28: మార్కెట్లలో అనిశ్చితి చూస్తే గడచిన 12 నెలల్లో మరింత ఎక్కువగా ఉంది. 2008 ఆర్థికసంక్షోభంకు సమాంతరంగా ఉన్నట్లు నిపుణుల అంచనా. మొదటి రెండునెలల్లోనే 14 శాతం క్షీణించింది నిఫ్టీ 50సూచి 32శాతం సెప్టెం బరు మొదటివారంలో పెరిగితే నవంబరు చివరి నాటికి 11శాతం నష్టపోయింది. కేవలం ఎంపిక చేసిన కంపెనీల్లో మాత్రమే పటిష్టమైన రిటర్నులు కనిపించాయి. కమోడిటీ ఆధారిత కంపెనీలు, రసా యనాల వ్యాపారాలున్న కంపెనీలు మాత్రే కొంత మేర రిటర్నులు పెంచాయి. మణప్పురం ఫైనాన్స్‌ కంపెనీపరంగాచూస్తే గడచిన ఏడాదిగా చస్తే రాబ డులు రెట్టింపయ్యాయి. బంగారంధరల్లో పెరుగు దల ఇందుకు దోహదంచేసింది. అలాగే రిజర్వు బ్యాంకు విలువలకు తగ్గరుణం పరిమితిని పెంచ డంతో కొంత రిటర్నులు పెరిగాయి. 60 నుంచి 75శాతం విలులకు రుణం పరిమితిని పెంచింది. ఇక జెకెగ్రూప్‌ సొంతంగా నిర్వహిస్తున్న ఓరియంట్‌ పేపర్‌ కూడా ఎక్కువ విలువలు వృద్ధిచేసింది. వినియోగరంగ ఉత్పత్తులు, కాగిత ఉత్పత్తిసంస్థ మొదటి అర్ధసంవత్సరం నికరలాభాల్లో 500శాతం పెరిగాయి. ఇక గుజరాత్‌ నర్మదావ్యాలీ ఫెర్టిలైజర్‌, రసాయనాలు(జిఎన్‌ఎఫ్‌సి) గుజరాత్‌ అల్కాలీస్‌ అండ్‌ కెమికల్స్‌ కంపెనీలు ఎక్కువ విలువలు వృద్ధి చేయగలిగాయి. రసాయనాల ధరల్లో పెరుగుదల వీటికి కలిసొచ్చింది. అంతర్జాతీయ స్థాయిలో కొన్ని తమతమ యూనిట్లను నిలిపివేయడం కూడా దేశీ యంగా ధరలవృద్ధికి ఊతం ఇచ్చింది. అనిల్‌ అగర్వాల్‌ అధీనంలోని వేదాంతకు ఈ ఉత్పత్తుల ధరల పెరుగుదలఒక్కసారిగా కలిసొచ్చిందనే చెప్పా లి. ఇక అత్యధికంగా నష్టపోయిన లేదా మార్కెట్‌ విలువలు దిగజారిన కంపెనీల్లో ఎక్కువ ఇన్‌ఫ్రా అంటే మౌలికవనరులరంగ కంపెనీలే ఉన్నాయి. ఎక్కువగా రుణభారం వీటినిపీడిస్తోంది. మంచి ఆర్డర్లు ఉన్నప్పటికీ కంపెనీలు ప్రతిభా ఇండస్రన్టీస్‌, ఎంబిఎల్‌ ఇన్‌ఫ్రా వంటివి రిటర్నులురాబట్టుకోలేక పోతున్నాయి. తక్కువ నిధులతో సతమతం అవు తూ మూలధన నిధులు అందుబాటులోనికి రావడం వల్ల ప్రాజెక్టుల అమలులో కూడా జాప్యం జరుగు తోంది. అలాగే ఈ కంపెనీలకు ప్రాజెక్టులపరంగా రావాల్సిన చెల్లింపుల్లో కూడా జాప్యం మరికొంత నగదు సమస్యను పెంచింది. ఇక లాభాలను పెంచి న సంస్థల్లో ముఖ్యంగా మణప్పురం ఫైనాన్స్‌ 231శాతం పెరిగితే ఓరియంట్‌పేపర్‌ ఇండస్ట్రీస్‌ 166.93శాతం, గుజరాత్‌ నర్మదావాలీ,ఫర్టిలైజర్స్‌ అండ్‌ కెమికల్స్‌ 153.27శాతం,వేదాంత 122.68 శాతం, గుజరాత్‌అల్కాలీస్‌అండ్‌కెమికల్స్‌ 113.92 శాతంగా పెరిగాయి. మార్కెట్‌ విలువల్లో కోతకు గురైన సంస్థల్లో ప్రతిభా ఇండస్ట్రీస్‌ 74.83శాతం, కాస్టెక్స్‌టెక్నాలజీస్‌ 64.93శాతం,ఎంబిఎల్‌ ఇన్‌ఫ్రా 62.67శాతం, వొకార్డు 54.48శాతం, యునైటెడ్‌ స్పిరిట్స్‌ 47.79శాతం నష్టపోయినట్లు తేలింది.